10. Mølle. 4^' 45 ^ 8. Oktbr. 



10. Mødet den 8''" Oktobei-. 



(Tilstede vare 17 Medlemmer, nemlig Madvig, Præsident, 



Ussing, Hannover, Johnstrup, Mehren, Liitken, Villi. Thomsen, Warming, 



Thiele, Meinert, Rostrup, Joh. Steenstrup, Finsen, HølTding, P. E. Muller, 



Sekretæren, Krabbe.) 



Siden Selskabet sidst havde været forsamlet i Maj d. A. 

 havde det mistet et af sine indenlandske Medlemmer, idet Pro- 

 fessor, Dr. phil. Adolf Steen var død den 10. September. 

 Han var optagen til Medlem af Selskabets mathematisk-natur- 

 videnskabelige Klasse den 5. December 1862 og havde siden 

 1878 været Medlem af og Formand i Kassekommissionen, i 

 hvilken Stilling han havde haft den væsentligste Del i Ledelsen^ 

 af Selskabets økonomiske Anliggender. 



Tillige havde Selskabet mistet to udenlandske Medlemmer, 

 nemlig Numismatikeren, Friherre, Statsraad Bernhard von 

 Koehne i St. Petersborg, hvis Død var indtruffen allerede den 

 17. Febr. d. A., men først for nylig kommen til Selskabets Kund- 

 skab. Han var optagen til Medlem af Selskabets historisk- 

 filosoflske Klasse den 22. April 1870. Samme Klasse tilhørte 

 Historikeren, Gehejmeregeringsraad Leopold von Ranke, op- 

 tagen til .Medlem den 30. April 1875 og død den 23. Maj d. A. 



Professor, Dr. A. Hannover fremlagde en Afhandling om 

 Primordialbrusken og dens Forbening i Truncus og 

 Extremiteter hos Mennesket før Fødselen og foreviste 

 en Række dertil hørende Præparater. Denne Afhandling vil 

 blive optagen i Selskabets Skrifter. 



Derefter gjorde Professor, Dr. E. Warming en lille Med- 

 delelse om grønlandske Planter som Tilføjelse til den i 

 Selskabets Møde den 15. Jan. d.A. (S. (13)) givne Meddelelse, der 

 (med denne Tilføjelse) er optagen i Oversigten S. 101 — 159. 



Til den Plads i Kassekommissionen, som var bleven 

 ledig ved Professor Steens Død, valgtes Professor T.N.Thiele. 



